Ο Μιχάλης Παυλάκης και ο Στρατής Μαμαλάκης στην Ταβέρνα «Αλυκές»
2025-09-06 21:00 (Europe/Athens) | Ταβέρνα Αλυκες, Alikes, Αγία Γαλήνη, Ρεθύμνου, 74053, Ελλάδα
Κρητική βραδιά στην Ταβέρνα «Αλυκές» (Αγία Γαλήνη) με το Μιχάλη Παυλάκη και το Στρατή Μαμαλάκη.
Τηλ. 697 367 3577.

Την κωμωδία «Με δύναμη απ' την Κηφισιά» παρουσιάζει η θεατρική ομάδα «Απόδραση» του Πολιτιστικού Συλλόγου Ρεθύμνου
2025-09-06 21:30 - 23:30 | Θέατρο Ερωφίλη, Erofili Theatre, Ρέθυμνο, Ρεθύμνου, 74100, Greece
Η θεατρική ομάδα «Απόδραση» του Πολιτιστικού Συλλόγου Ρεθύμνου παρουσιάζει το διήμερο 5-6 Σεπτεμβρίου στο θέατρο Ερωφίλη στη Φορτέτσα, την ξεκαρδιστική κωμωδία των Δημήτρη Κεχαΐδη – Ελένης Χαβιαρά, «Με δύναμη απ’ την Κηφισιά».
Στο σημαντικό αυτό έργο της νεοελληνικής δραματουργίας, θα δούμε τις νευρώσεις τεσσάρων γυναικών, μερικές δεκαετίες πριν, στην αστική Ελλάδα του τότε, ενώ προσπαθούν να απεγκλωβιστούν από τα συναισθηματικά τους αδιέξοδα.. Αγκιστρωμένες στις ‘’πάλαι ποτέ’’ ερωτικές τους περιπέτειες, μένουν ουσιαστικά εγκλωβισμένες στο εδώ και το τώρα, ενώ συνεχώς φαντασιώνονται το άλμα προς τα εμπρός. Ένα άλμα που ποτέ τελικά δεν έρχεται, αφήνοντάς τες να ονειροπολούν αυτά πού… θα κάνουν …θα έρθουν, κάποια στιγμή…
Η ζωή όμως δεν περιμένει και ο χρόνος περνάει αδυσώπητα… Μια σειρά από κωμικοτραγικές καταστάσεις των τεσσάρων ηρωίδων μας, από την μία μας προσφέρουν αβίαστο γέλιο, αλλά από την άλλη μας θυμίζουν ότι η κάθε προσπάθεια της γυναικείας χειραφέτησης, χωρίς γερό συναισθηματικό υπόβαθρο, πάντα θα πέφτει στο κενό.

Συντελεστές
Λαμβάνουν μέρος οι ηθοποιοί:

Φωτεινή: Κουγιτάκη Μαριάννα
Ηλέκτρα: Σοφουλάκη Ειρήνη
Μάρω: Γρηγοράκη Ειρήνη
Αλέκα: Μπαμπάτσικου Αλίκη

Σκηνικά -κοστούμια Ευαγγελία Σχοινά
Φώτα – ήχος – κονσόλα Μαίρη Σπύρου
Γραφικά αφίσας Στέλιος Καλογεράκης
Βίντεο – φωτογραφίες Βαγγέλης Δεσποτάκης
Σκηνοθεσία – μουσικές επιλογές Απόστολος Κουγιτάκης
5 & 6 Σεπτεμβρίου 2025
Ώρα έναρξης 21.30
Γενική είσοδος 13 ευρώ
Προπώληση 11 ευρώ

Εκδήλωση τιμής και μνήμης για τον Ευάγγελο Τζουρμπάκη («Μπενάκη»)
2025-09-07 11:00 | Καρίνες, Καρίνες, Καρίνες, Ρεθύμνου, Greece
Τα εγγόνια του Ευάγγελου Τζουρμπάκη του Βασιλείου, γνωστού και ως «Μπενάκη», διοργανώνουν τελετή προς τιμήν του, με αφορμή την αποκάλυψη του μνημείου που ανεγέρθηκε στη θέση «Ζαφορά» στις Καρίνες Αγ. Βασιλείου Ρεθύμνου, στο σημείο όπου εκτελέστηκε από τα γερμανικά στρατεύματα κατοχής.
Η εκδήλωση θα πραγματοποιηθεί την Κυριακή, 7 Σεπτεμβρίου 2025, στις 11:00 π.μ.
Πρόγραμμα εκδήλωσης:

Επιμνημόσυνη δέηση
Αποκάλυψη μνημείου
Ομιλίες και αναφορά στη ζωή και τη θυσία του Ευάγγελου Τζουρμπάκη

Μετά την ολοκλήρωση της τελετής, θα ακολουθήσει κέρασμα στο καφενείο του “Λάμπη” Γεωργίου Σχοινάκη, στην πλατεία των Καρίνων.
Η παρουσία του κοινού θα αποτελέσει ιδιαίτερη τιμή για τη μνήμη του Ευάγγελου Τζουρμπάκη και χαρά για την οικογένειά του.

Προβολή ταινιών κινουμένων σχεδίων μικρού μήκους από το 9ο Φεστιβάλ Chaniartoon
2025-09-07 20:30 | Κέντρο Βυζαντινών Τεχνών, Εθνικής Αντιστάσεως 82, Ρέθυμνο, Ρεθύμνου, 74100
Η Κινηματογραφική Λέσχη Ρεθύμνου (ΚΙΝ.ΛΕ.Ρ) μετά τις καλοκαιρινές διακοπές, επιστρέφει δυναμικά στις καθιερωμένες προβολές της!
Την Κυριακή 7 Σεπτεμβρίου 2025, στις 20:30, η ΚΙΝ.ΛΕ.Ρ. σε συνεργασία με το Διεθνές Φεστιβάλ Comic & Animation «Chaniartoon» παρουσιάζει ένα πρόγραμμα με ταινίες animation, συνολικής διάρκειας περίπου δύο ωρών. Το κοινό θα έχει την ευκαιρία να απολαύσει μερικές από τις καλύτερες ταινίες κινουμένων σχεδίων μικρού μήκους που ξεχώρισε η κριτική επιτροπή του φεστιβάλ γι’ αυτή τη χρονιά, με βάση την πρωτοτυπία, το σενάριο, τη σκηνοθεσία, την τεχνική αρτιότητα, τον ρυθμό και τη μουσική.
Η προβολή θα πραγματοποιηθεί στο “Κέντρο Βυζαντινών Τεχνών” στην οδό Εθνικής Αντιστάσεως 84, στην παλιά πόλη του Ρεθύμνου.
Μετά την προβολή, το κοινό καλείται να ψηφίσει μέσω του κινητού του, τις ταινίες που ξεχώρισε ως καλύτερες. Η ταινία που θα συγκεντρώσει τις περισσότερες ψήφους, θα κερδίσει το βραβείο κοινού.
Θα προβληθούν οι ακόλουθες ταινίες κινουμένων σχεδίων, με ελληνικούς υπότιτλους:

‘And I Would Be Beautiful’ (2025) της Mathilde George (Γαλλία) [10:12]
‘Dog Bridge’ (2024) του Jorn Leeuwerink (Ολλανδία) [2:51]
‘Dog Ear’ (2025) του Péter Vácz (Ουγγαρία) [20:00]
‘Grindeberg’s Case’ (2024) των Alexis Nourry, Léa Berchon-Danquigny, Liza Grimberg, Méïssa Hayran, Mélissa Metzger (Γαλλία) [9:03]
‘Madeleine’ (2023) της Raquel Sancinetti (Καναδάς) [15:00]
‘Powder Monkey’ (2025) των Jada Alexis Green, Reese Wolfe (ΗΠΑ) [3:01]
‘Sulaimani’ (2025) της Vinnie Ann Bose (Γαλλία) [20:00]
‘The Diva, my Grandma and Me / Cantar un batallón’ (2023) της Inés G. Aparicio (Ισπανία) [10:00]
‘The Strange Case of the Human Cannonball’ (2023) του Roberto Valencia (Ισημερινός) [10:00]

Το Chaniartoon – International Comic & Animation Festival, είναι ένα ετήσιο φεστιβάλ που πραγματοποιείται κάθε Σεπτέμβριο στα Χανιά της Κρήτης. Περιλαμβάνει πολυθεματικές δράσεις, γύρω από το σκίτσο, την εικονογράφηση, το κόμικ, το animation, το game design, αλλά και τις νέες τεχνολογίες (εικονική και επαυξημένη πραγματικότητα). Μεταξύ άλλων ο επισκέπτης μπορεί να παρακολουθήσει προβολές ταινιών κινουμένων σχεδίων μικρού και μεγάλου μήκους από όλο τον κόσμο, φτιαγμένες τόσο από φοιτητές όσο και από επαγγελματίες, πλήθος εργαστηρίων, παρουσιάσεων και ομιλιών για το σκίτσο και το animation, να επισκεφτεί την έκθεση κόμικς με ένα μεγάλο Artist Alley καλλιτεχνών κ.ά.
Από τις 20 έως τις 28 Σεπτεμβρίου 2025 στα Χανιά, έχει προγραμματιστεί η διεξαγωγή του 9ου Chaniartoon International Comic & Animation Festival ενώ παράλληλα, θα πραγματοποιηθούν διάφορες προφεστιβαλικές δράσεις.

«Σαν Σινεμά»: Συναυλία με την Ορχήστρα Vamos στο Θέατρο Ερωφίλη
2025-09-07 21:00 | Θέατρο Ερωφίλη, Erofili Theatre, Ρέθυμνο, Ρεθύμνου, 74100, Greece
«Σαν Σινεμά»: Ο Δήμος Ρεθύμνης – Τμήμα Πολιτισμού αποχαιρετά το φετινό καλοκαίρι με μια συναυλία – φόρο τιμής σε τρεις σπουδαίους συνθέτες, που ανέβασαν την ελληνική μουσική πολύ ψηλά.
Κάτω από το φως του φεγγαριού γιορτάζουμε την πανσέληνο του Σεπτεμβρίου, λουσμένη στις μελωδίες του Μίκη Θεοδωράκη, του Μάνου Χατζηδάκι και του Μίμη Πλέσσα, καθώς φέτος συμπληρώνονται 100 χρόνια από την γέννησή τους.
Τα τραγούδια και οι μουσικές τους χαραγμένα στην μνήμη μας, συγκινούν κάθε γενιά και συνοδεύουν ξεχωριστές στιγμές της ζωής μας.
Η Ορχήστρα Vamos θα μας ταξιδέψει νοσταλγικά στον χρόνο, ερμηνεύοντας πολυαγαπημένα θέματα και τραγούδια από τον ελληνικό κνηματογράφο που έχουν την υπογραφή των τριών αυτών σπουδαίων δημιουργών.
Ορχήστρα: Vamos
Ενορχήστρωση – Διεύθυνση : Θανάσης Παπαθανασίου
Ερμηνεία: Έφη Παπαδοπούλου – Σοπράνο, Αλεξία Κατσανεβάκη, Πρόδρομος Καραδελόγλου
Κυριακή 7 Σεπτεμβρίου 2025 – Ώρα 21:00
Θέατρο ΕΡΩΦΙΛΗ, Φορτέτζα
Η είσοδος είναι ελεύθερη για το κοινό.
Συνδιοργάνωση Δήμος Ρεθύμνης

Μουσική εκδήλωση για τα 100 Χρόνια Δημοτικός Κήπος Ρεθύμνου
2025-09-08 20:00 - 22:00 | Δημοτικός Κήπος Ρεθύμνου, Rethymnon Municipal Garden, ΡΕΘΥΜΝΟ, Ρεθύμνης, 74132, Greece
Με μια μεγάλη μουσική εκδήλωση ολοκληρώνονται την Δευτέρα 8 Σεπτεμβρίου 2025 οι επετειακές εκδηλώσεις για τα 100 χρόνια λειτουργίας του Δημοτικού Κήπου Ρεθύμνου.
Στην εκδήλωση αυτή συμμετέχουν η Δημοτική Φιλαρμονική Δήμου Ρεθύμνης
Δημοτική Χορωδία Δήμου Ρεθύμνης και η Χορωδία Συνδέσμου Διαδόσεως Καλών Τεχνών Ρεθύμνου CHORUS ’87.
Η εκδήλωση οργανώνεται στην Πλατεία του Δημοτικού Κήπου στις 8 μ.μ. και η είσοδος είναι ελεύθερη για το κοινό.
ΔΙΟΡΓΑΝΩΣΗ: Δήμος Ρεθύμνης – Τμήμα Πρασίνου και Αστικού Περιβάλλοντος
ΣΥΝΔΙΟΡΓΑΝΩΣΗ: Περιφέρεια Κρήτης – Περιφερειακή Ενότητα Ρεθύμνου

«Κινηματογραφικές Δευτέρες»: Προβολή ταινίας στο Σταυρωμένο Ρεθύμνου
2025-09-08 21:00 | Δημοτικό Σχολείο Σταυρωμένου Ρεθύμνου, Σταυρωμένου Ρεθύμνου, Σταυρωμένου Ρεθύμνου, Ρεθύμνου, 74100, Ελλάδα
«Κινηματογραφικές Δευτέρες»: Κάθε Δευτέρα βράδυ και με την υποστήριξη των Πολιτιστικών Συλλόγων, θα προβάλλεται μια ταινία σε χωριά του Δήμου Ρεθύμνου. 10 διαφορετικές ταινίες σε 10 διαφορετικά χωριά.
Η μεταγλωττισμένη ταινία «Το άλλο με τον Τοτό, το ξέρεις; (Les blagues de Toto)» θα προβληθεί στις 8 Σεπτεμβρίου στο Σταυρωμένο.
Πόσες φορές δεν έχουμε ακούσει αυτή τη φράση; Με πόσα ανέκδοτα για τον Τοτό, δεν έχουμε ξεκαρδιστεί ως παιδιά; Ήρθε λοιπόν η ώρα, να τον γνωρίσουμε καλύτερα.
Στο σχολείο, ο Τοτό είναι πολύ καλύτερος στο να κάνει τους φίλους του να γελούν, παρά να ακούει τα μαθήματα του δασκάλου. Πολύ συχνά, τα αστεία του Τοτό, καταλήγουν σε καταστροφές… Το τελευταίο; Η καταστροφή ενός γλυπτού κατά τη διάρκεια μιας εκδήλωσης που διοργάνωσε το αφεντικό του πατέρα του. Όμως αυτή τη φορά, ο Τοτό επιμένει ότι είναι αθώος και αρνείται να κατηγορηθεί για κάτι που δεν έκανε!
Με τους καλύτερους φίλους του, θα ψάξουν να βρουν τον αληθινό ένοχο. Μια απίστευτη περιπέτεια, ξεκινάει. Ο πιο αξιαγάπητος …άτακτος, για πρώτη φορά ολοζώντανος στη μεγάλη οθόνη.
Σκηνοθεσία: Πασκάλ Μπουρντιό

Έναρξη 21:00.
Είσοδος ελεύθερη.

Πανηγύρι στην Πατσό με το Λευτέρη Καλλέργη
2025-09-08 21:30 | Πατσός Αμαρίου, Πατσός Αμαρίου, Ρεθύμνου, Ελλάδα
Ο Πολιτιστικός Σύλλογος Πατσού Αμαρίου σας προσκαλεί στο παραδοσιακό πανηγύρι που διοργανώνει ανήμερα της Παναγίας, τη Δευτέρα 8 Σεπτεμβρίου, με το Λευτέρη Καλλέργη και το σγκρότημα του στον προαύλιο χώρου του πολιτιστικού!
Τιμή εισόδου: 20€
Τηλέφωνο κρατήσεων 6974 680 537.

Πανηγύρι στον Άγιο Μάμα με τον Πέτρο Μαρούλη και τον Γιώργο Μανωλιούδη
2025-09-09 21:00 | Άγιος Μάμας Μυλοποτάμου, Άγιος Μάμας Μυλοποτάμου, Ρεθύμνου, Ελλάδα
Παραδοσιακό πανηγύρι στον Άγιο Μάμα Μυλοποτάμου την Τρίτη 9 Σεπτεμβρίου, με το συγκρότημα του Πέτρου Μαρούλη και του Γιώργου Μανωλιούδη
Έναρξη: 21:00
Είσοδος: 15€ με πλήρες μενού
Κρατήσεις: 690 7518 198.

«Τ’ Αηδόνια Του Θέρους»: Συναυλία του Σταμάτη Κραουνάκη στο Ρέθυμνο
2025-09-09 21:30 | Λόφος Φορτέτζα, Fortezza Ρέθυμνο, Ρέθυμνο, Ρεθύμνου, 74100, Greece
Σταμάτης Κραουνάκης «Τ’ Αηδόνια Του Θέρους»
Τ’ αηδόνια παντού λαλούν κ ανθούν κ αποδιώχνουν τους καημούς!
Με το ωραιότερο πρόγραμμά τους μέχρι σήμερα, τ΄ Αηδόνια έρχονται την Τρίτη 9 Σεπτεμβρίου στο Ρέθυμνο.
Στην φετινή μας γιορτή Διονυσιακά του Μοντεβέρντι. Αγαπημένα του Σταμάτη! Μερικά ολοκαίνουργια. Ρεϋνάλντο Nahn, γαλλική Μπελ-Επόκ, Πιαφ, λαϊκά κλασικά, δημοτικά περιπαικτικά και αισθήματα κατευθείαν στην καρδιά. Από τα Μπουλούκια μέχρι τα new wave ρεμπέτικα.
Παίζουν και τραγουδούν αλφαβητικά:

Δημήτριος Ανδρεάδης – πιάνο, κίμπορντ, ενορχηστρώσεις
Χρήστος Γεροντίδης – τραγούδι
Νίκος Κατσίκης – μπουζούκι, ισπανικό λαούτο
Κοσμάς Κοκόλης – κιθάρα, μπουζούκι, τραγούδι
Σταμάτης Κραουνάκης – τα πάντα όλα
Κώστας Μπουγιώτης – τραγούδι
Πένυ Ξενάκη – τραγούδι
Λάμπρος Παπανικολάου – κοντραμπάσο
Θεολόγος Παπανικολάου – βιολί, τραγούδι
Γιώργος Στιβανάκης – τραγούδι
Γιώργος Ταμιωλάκης – βιολοντσέλο

Στον ήχο ο Γιώργος Τσατσούλης.
Συνεργάτης ηχολήπτη Πρόδρομος Χατζηαντωνίου.
Κοστούμια: Κώστας Ζήσης
Συνεργάτης ενδυματολόγου: Υρώ Κρασακοπούλου
Φωτισμοί: Παναγιώτης Χατζηνάκος
Επικοινωνία: Δέσποινα Κραουνάκη
Πληροφορίες:
ΣΤΑΜΑΤΗΣ ΚΡΑΟΥΝΑΚΗΣ
«Τ’ Αηδόνια Του Θέρους»
Τρίτη 9 Σεπτεμβρίου 2025
Ρέθυμνο – Λόφος Φορτέτζας
Τιμές εισιτηρίων:

Α ζώνη 25€
Β ζώνη 20€
Γ ζώνη 15€

Προπώληση:

more.com
Τηλεφωνικά στο 2109213310
Σε όλα τα καταστήματα Public

Περιήγηση με θέμα «Στου Γάλλου τα εννιά χωριά»
2025-09-10 18:00 | Γάλλος, Γάλλος Ρεθύμνου, Ρέθυμνο, Ρεθύμνου, Ελλάδα
«Στου Γάλλου τα εννιά χωριά»: Μια ιστορική περιήγηση στα σοκάκια και στις πλατείες του χωριού Γάλλου Ρεθύμνου θα πραγματοποιηθεί την Τετάρτη 10 Σεπτεμβρίου 2025
Ώρα εκκίνησης: 18:00
Σημείο εκκίνησης: Κεντρική Πλατεία Γάλλου (Προαύλιο Πολιτιστικού Συλλόγου Γάλλου “Ο Γαλλιανός”)
Διάρκεια περιπάτου περίπου 1 ώρα και 30′
Διαδρομή περίπου 1,5χλμ.
Συντονισμός – Παρουσίαση:
Γρηγόρης Παπαδοπετράκης, μελετητής τοπικής ιστορίας
Καίριες παρεμβάσεις θα πραγματοποιήσουν
κάτοικοι του Γάλλου.
Μετά το πέρας του περιπάτου, στον αύλειο χώρο του Πολιτιστικού Συλλόγου Γάλλου, θα πραγματοποιηθεί σύντομη παρουσίαση σε βιντεοπροβολέα και θα προσφερθεί ένα μικρό κέρασμα από τους διοργανωτές.
Συμμετοχή Ελεύθερη – Πληροφορίες : 6973637321
Διοργάνωση: Πολιτιστική Ομάδα Νέων Γάλλου “Τσαχαλίτες” & Πολιτιστικός Σύλλογος Γάλλου “Ο Γαλλιανός
Υπό την αιγίδα της Ιστορικής και Λαογραφικής Εταιρείας Ρεθύμνης (Ι.Λ.Ε.Ρ.)
**Προτείνεται στους συμμετέχοντες να φορούν άνετα παπούτσια

Συναυλία με θέμα «Από τα σμυρναίικα τραγούδια στα ρεμπέτικα του Πειραιά»
2025-09-10 19:30 | Δημοτικός Κήπος Ρεθύμνου, Rethymnon Municipal Garden, ΡΕΘΥΜΝΟ, Ρεθύμνης, 74132, Greece
«Από τα σμυρναίικα τραγούδια στα ρεμπέτικα του Πειραιά»: Η χορωδία του Συλλόγου Ρεθυμνίων Μικρασιατών μας ταξιδεύει με τραγούδια που γεννήθηκαν στη Σμύρνη και έφτασαν μαζί με τους πρόσφυγες δημιουργώντας το ρεμπέτικο τραγούδι στον Πειραιά.
Ένα αφιέρωμα στους Σμυρνιούς καλλιτέχνες και τη μουσική τους κληρονομιά. Μια μουσική βραδιά γεμάτη μνήμες και μελωδίες.
Επιμέλεια – Διδασκαλία – Διεύθυνση: ΑΝΔΡΕΑΣ ΓΙΑΚΟΥΜΑΚΗΣ
Δημοτικός Κήπος Ρεθύμνου – Τέταρτη 10 Σεπτεμβρίου – Έναρξη 19.30
Είσοδος ελεύθερη.

Εκδήλωση στο Ρέθυμνο με θέμα «Άνθρωπος και Νερό - Φυσικός πόρος»
2025-09-10 20:00 | Δημόσια Κεντρική Βιβλιοθήκη Ρεθύμνου, Μπίρη 6, Ρέθυμνο, Ρεθύμνου, Ελλάδα
Ο Σύνδεσμος Συνταξιούχων Καθηγητών Μέσης Εκπ/σης Ν. Ρέθυμνου, σας προσκαλεί στην εκδήλωση ομιλίας – συζήτησης με θέμα: “Άνθρωπος και νερό φυσικός πόρος”.
Ομιλητής ο Κος Μανώλης Κνιθάκης π. Διευθυντής Ι.Γ.Μ.Ε. Κρήτης
Η εκδήλωση θα πραγματοποιηθεί την Τετάρτη 10 Σεπτεμβρίου και ώρα 20.00 στην Δημόσια Κεντρική Βιβλιοθήκη Ρεθύμνου (Μπίρη 6, κάθετος Λεωφ. Σταμαθιουδάκη ).
Την εκδήλωση θα συντονίσει η Κα Παναγιώτα Φιλίππου-Ελευθερόγλου Πρόεδρος του Συνδέσμου.

O Κώστας και ο Γιώργος Σαριδάκης στη Θεοδώρα Μυλοποτάμου
2025-09-10 21:00 | Θεοδώρα, Θεοδώρα Μυλοποτάμου, Θεοδώρα Μυλοποτάμου, Ρεθύμνου, 74100, Ελλάδα
O Κώστας και ο Γιώργος Σαριδάκης για μια κρητική βραδιά στη Θεοδώρα Μυλοποτάμου.
Τετάρτη 10 Σεπτεμβρίου – Έναρξη 21.00
Διοργάνωση Πολιτιστικός Σύλλογος Θεοδώρας.

Ο Γιώργος & Νίκος Στρατάκης ζωντανά στο Delina Mountain στα Ανώγεια
2025-09-10 21:30 - 23:30 | Delina Mountain Resort, Delina Mountain Resort, Ανώγεια, Ανώγεια, Ελλάδα
ΤΕΤΑΡΤΗ 10 ΣΕΠΤΕΜΒΡΙΟΥ
ΘΕΑΤΡΑΚΙ DELINA MOUNTAIN
ΑΝΩΓΕΙΑ ΡΕΘΥΜΝΟY
Προπώληση more.com
Ο Γιώργος και ο Νίκος Στρατάκης, με την ενέργεια της λύρας και τη δύναμη του λαούτου, υπόσχονται μία συναυλία – κατάθεση ψυχής στο Θεατράκι του Delina στ’ Ανώγεια την Τετάρτη 10 Σεπτεμβρίου.
Συνεχιστές της μεγάλης μουσικής παράδοσης της Κρήτης και δημιουργοί του δικού τους μοναδικού ήχου, μας προσκαλούν σε μια γιορτή γεμάτη ένταση και συγκίνηση. Ένα “πάντρεμα” του χθες με το σήμερα, του βιώματος με το συναίσθημα. Η μουσική τους είναι ρίζα και άνεμος. Τη σέβονται, την επαναπροσδιορίζουν και της δίνουν νέα πνοή, γεμάτη ρυθμούς, εκφραστικότητα και λυρισμό. Κάθε εμφάνισή τους είναι γεμάτη πάθος και αυθεντικότητα, παρασύροντας το κοινό σε έναν κοινό παλμό.
Ετοιμαστείτε για ένα μουσικό αντάμωμα στο Ρέθυμνο που θα μας κάνει όλους συνένοχους, με τραγούδια που βιώνονται και ρυθμούς που γεννιούνται μέσα μας.
​INFO
ΓΙΩΡΓΟΣ & ΝΙΚΟΣ ΣΤΡΑΤΑΚΗΣ
ΤΕΤΑΡΤΗ 10 ΣΕΠΤΕΜΒΡΙΟΥ
ΘΕΑΤΡΑΚΙ ΑΝΩΓΕΙΑ – ΡΕΘΥΜΝΟ DELINA MOUNTAIN
ΠΡΟΠΩΛΗΣΗ ΕΔΩ
Μαζί τους οι εξαιρετικοί μουσικοί :
Στρατάκης Μανώλης | Νταούλι
Χατζάκης Αλέκος | Κόντρα μπάσο
Σαλουστρος Γιώργης | Πνευστά
Κοζυράκης Γιάννης | Κιθάρα
Γεωργακόπουλος Πάνος| Τύμπανα
Ψαρομήλιγκος Χρήστος | Βιολί
Χαμαλίδης Στέφανος | Τρομπέτα
Ηχολήπτης | Τσιριγωτάκη Μάνος
Ηχητική κάλυψη | Θανάσης & Κώστας Αθανασάκης
Χορηγός επικοινωνίας: Rethemnos Live

«Μην Ενοχλείτε… Αισθανόμαστε!»: Παράσταση από τον Σύλλογο «ΑΓΑΠΗ» στη Φορτέτζα
2025-09-11 20:30 | Θέατρο Ερωφίλη, Erofili Theatre, Ρέθυμνο, Ρεθύμνου, 74100, Greece
Μια ιδιαίτερη θεατρική εμπειρία παρουσιάζει την Πέμπτη 11 Σεπτεμβρίου, στις 20:30, στο Θέατρο «Ερωφίλη» στη Φορτέτζα, η ομάδα του ΚΔΗΦΑμεΑ του Συλλόγου «ΑΓΑΠΗ».

Μια παράσταση που μιλά για τα συναισθήματα.
Τα λόγια και οι ιστορίες που θα ακούσετε και θα δείτε γεννήθηκαν από τους ίδιους τους ωφελούμενους μας μέσα από θεατρικό παιχνίδι και με τη στήριξη των εκπαιδευτών τους.
Κάθε σκηνή είναι μια στιγμή δικής τους αλήθειας!

«Γεύσεις και ακούσματα από άλλες πατρίδες»: Το Ρέθυμνο τιμά τον πολιτισμό της συνύπαρξης!
2025-09-12 18:30 | Δημοτικός Κήπος Ρεθύμνου, Rethymnon Municipal Garden, ΡΕΘΥΜΝΟ, Ρεθύμνης, 74132, Greece
ΤΟ ΡΕΘΥΜΝΟ ΤΙΜΑ ΤΟΝ ΠΟΛΙΤΙΣΜΟ ΤΗΣ ΣΥΝΥΠΑΡΞΗΣ ΜΕ ΑΛΛΗΛΕΓΓΥΗ ΚΑΙ ΣΕΒΑΣΜΟ ΣΤΟ ΣΥΝΑΝΘΡΩΠΟ.
Σ’ ένα πολύχρωμο πολιτισμικό μωσαϊκό που θα εξελιχθεί στην καρδιά της πόλης, προσκαλεί τους κατοίκους και επισκέπτες του Ρεθύμνου το Τμήμα Πολιτισμικής Διαμεσολάβησης του Κέντρου Κοινότητας Δήμου Ρεθύμνης, την Παρασκευή 12 Σεπτεμβρίου 2025.
Στον φιλόξενο Δημοτικό Κήπο Ρεθύμνου, οι «Γεύσεις και τα ακούσματα από άλλες πατρίδες», δίνουν περιεχόμενο σε μία εκδήλωση που απευθύνεται σε όλους, υποσχόμενη μια αξέχαστη εμπειρία χαράς και γόνιμης πολιτιστικής ανταλλαγής.
Παραδοσιακοί χοροί από διαφορετικές πατρίδες, μουσικά ακούσματα που γεφυρώνουν τις σχέσεις των ανθρώπων και εδέσματα που συνθέτουν το διατροφικό πολιτισμό διαφορετικών λαών, θα προσφέρουν τους συμμετέχοντες τη δυνατότητα να βιώσουν τη συνεκτική δύναμη της διαφορετικότητας.
Η Κοινωνική Υπηρεσία και το Τμήμα Πολιτισμικής Διαμεσολάβησης του Κέντρου Κοινότητας Δήμου Ρεθύμνης καθώς και η Αντιδήμαρχος Κοινωνικής Πολιτικής, Δρ Άννα Ελευθεριάδου-Γκίκα καλούν τους πολίτες και φίλους επισκέπτες του Ρεθύμνου, στη μέθεξη αυτής της γιορτής γνωριμίας με τον πολυπολιτισμική ταυτότητα της πόλης.
Την Παρασκευή 12 Σεπτεμβρίου, από τις 18:30, στο Δημοτικό μας Κήπο, ο πολιτισμικός πλούτος που ανθεί στο Ρέθυμνο, θα εμπνεύσει στους ανθρώπους του, τη συνοχή και την αλληλεγγύη που εγγυώνται την παρούσα και μελλοντική τους συμπόρευση.
Η εκδήλωση προσφέρεται δωρεάν και ανοιχτή σε όλους όσοι επιθυμούν να γίνουν μέλη μιας μεγάλης, αισιόδοξης και πολύμορφης παρέας!

Ο Γιώργος Αλεξαντωνάκης ζωντανά στην Ασή Γωνιά
2025-09-12 21:30 | Ασή Γωνιά Αποκορώνου, Ασή Γωνιά Αποκορώνου, Χανίων, Ελλάδα
Ο Γιώργος Αλεξαντωνάκης ζωντανά στο πανηγύρι που πραγματοποιείται στην Ασή Γωνιά την Παρασκευή 12 Σεπτεμβρίου 2025.
Έναρξη 21:30 – Είσοδος 20 ευρώ με πλήρες παραδοσιακό μενού.
Διοργάνωση: Πολιτιστικός Σύλλογος Ασή Γωνιάς «Τίμιος Σταυρός».

Τα «Μωρά στη Φωτιά ζωντανά στο Tzamaika Beach Bar
2025-09-13 20:00 - 23:30 | Beach Bar Τζαμάικα, Tzamaika Beach bar Rethymno, Γεράνι, ΡΕΘΥΜΝΟ, Ρέθυμνο, 741 00
Το Σάββατο 13 Σεπτεμβρίου τα Μωρά στη Φωτιά αποβιβάζονται στο Tzamaika Beach Bar και φέρνουν μαζί τους μια εκρηκτική βραδιά πάνω στην άμμο!
Ο θρυλικός Στέλιος Σαλβαδόρ και η μπάντα του θα μας ροκάρουν με όλα τα αγαπημένα, εμβληματικά τους κομμάτια και υπόσχονται μια συναυλία που θα μείνει αξέχαστη.
Τη βραδιά ανοίγουν οι “Ανεπρόκοποι”, η πιο δυνατή local μπάντα, που θα δώσουν το σήμα για την απογείωση!
Save the date – 13 Σεπτεμβρίου – το καλοκαίρι τελειώνει με τον πιο ροκ τρόπο στο Tzamaika!
Τα Μωρά στη Φωτιά θεωρούνται ευρέως ένα από τα πιο επιδραστικά συγκροτήματα του ελληνικού ροκ.
Η σπουδαιότητα τους έγκειται στον ελληνικό στίχο, σπάνιο για την εποχή, το έντονο κοινωνικοπολιτικό περιεχόμενο των τραγουδιών και την ιδιότυπη φωνή του Σαλβαδόρ. Ειδικά ο πρώτος τους δίσκος βοήθησε σημαντικά στην άνοδο της δημοφιλίας του ελληνόφωνου ροκ κατά τη δεκαετία του 1990.
Οι Ανεπρόκοποι είναι μια cover μπάντα ελληνικού ροκ. Σχηματίστηκαν το 2023, έχοντας κοινό την αγάπη τους για τους γίγαντες της πλούσιας Ελληνικής ροκ σκηνής, όπως τον Παύλο Σιδηρόπουλο, τον Πουλικάκο, τις Τρύπες, τον Πανούση, και προφανώς τα Μωρά στη Φωτιά.
Τιμάνε τους καλλιτέχνες που αγαπάνε προσπαθώντας να αποδώσουν όσο πιο πιστά γίνεται τα αγαπημένα τους κομμάτια, και να τα μοιραστούν με το κοινό τους.
Είσοδος: 15€
Προπώληση: 12€
Προμηθευτείτε τα εισιτήρια προπώλησης από το Rubik Café και το Tzamaika Beach Bar στο Ρέθυμνο

Πανηγύρι του Τιμίου Σταυρού στα Σακτούρια
2025-09-13 21:00 | Σακτούρια Αγίου Βασιλείου, Σακτούρια Ρεθύμνου, Ρεθύμνου, Ελλάδα
Ο Πολιτιστικός Σύλλογος Σακτουρίων διοργανώνει το πανηγύρι του Τιμίου Σταυρού το Σάββατο 13 Σεπτεμβρίου 2025, με το συγκρότημα του Θανάση Μαυροκώστα και του Βασίλη Δραμουντάνη.
Είσοδος: 20€ με πλήρες μενού
Παιδιά κάτω των 12 ετών: Δωρεάν
Έναρξη 21:00.
Κρατήσεις: 6975 578201 & 6906 388532

Ο Βαγγέλης Κιμιωνής και ο Κλέαρχος Μανωλιούδης στα Σελλιά Αγίου Βασιλείου
2025-09-13 21:00 | Σελλιά, Sellia, Ρεθύμνου, 740 60, Greece
Ο Βαγγέλης Κιμιωνής και ο Κλέαρχος Μανωλιούδης στο πανηγύρι που διοργανώνει ο Πολιτιστικός Σύλλογος στα Σελλιά του Δήμου Αγίου Βασιλείου.
Σάββατο 13 Σεπτεμβρίου – Έναρξη 21:00.
Είσοδος 20€ με πλήρες μενού.

H παράσταση «Βεντουζοπότηρα» από τη Θεατρική Ομάδα του Πολιτιστικού Συλλόγου Γερανίου
2025-09-13 21:00 | Θέατρο Ερωφίλη, Erofili Theatre, Ρέθυμνο, Ρεθύμνου, 74100, Greece
Ο Πολιτιστικός Σύλλογος Γερανίου «Το Καμάρι» και η θεατρική του ομάδα, μας προσκαλούν σε μια ξεκαρδιστική βραδιά θεάτρου, με την κωμωδία «Βεντουζοπότηρα» της Ρούλας Ορφανούδάκη – Καρνιαδάκη, σε σκηνοθεσία Γιάννη Περογαμβράκη.
Το Σάββατο 13 Σεπτεμβρίου στις 21:00 στο Θέατρο Ερωφίλη, στη Φορτέτζα
Η παράσταση υπόσχεται γέλιο, σάτιρα και παραδοσιακό χιούμορ, με τη σφραγίδα των ταλαντούχων ερασιτεχνών ηθοποιών του Συλλόγου. Η θεατρική ομάδα, με μεράκι και δημιουργικότητα, ετοίμασε μια μοναδική εμπειρία για το κοινό, συνδυάζοντας σκηνική ζωντάνια και παραδοσιακή ατμόσφαιρα.
Συντελεστές
Σκηνοθεσία: Γιάννης Περογαμβράκης
Σκηνικά – Κουστούμια: Νίνα Τσοτουλίδου
Μουσική: Ελένη Δρετάκη
Οι ηθοποιοί: Μαριλένα Αποκορωνιωτάκη, Κατερίνα Παπαργυρίου, Μανώλης Τζωρτζινάκης, Σοφία Μανολουδάκη , Μάρκος Πελαντάκης, Παναγιώτης Πουλής, Μαρία Μαρκαντώνη, Κώστας Μαδεμλής, Αντρέας Αποκορωνιωτάκης, Βαγγέλης Μαρινάκης, Γιώργος Αποκορωνιωτάκης , Αντωνία Αποκορωνιωτάκη, Αθηνά Αποκορωνιωτάκη.
Γενική είσοδος: 10 €
Παιδιά έως 12 ετών: Είσοδος δωρεάν
Λίγα λόγια για την παράσταση:
Τα «Βεντουζοπότηρα» ζωντανεύουν στη σκηνή με χιούμορ, ζεστασιά και γνήσια κρητική διάθεση, μεταφέροντας το κοινό σε μια εποχή που οι βεντούζες ήταν γιατρικό… αλλά και αφορμή για πολλές κωμικοτραγικές καταστάσεις!

2η Γιορτή Παιδιού από «Το Χαμόγελο του Παιδιού» στην Επισκοπή Ρεθύμνου
2025-09-14 17:00 - 22:00 | Επισκόπη, Episkopi, Ρεθύμνου, 740 55, Greece
Παρασκευή 19 – Σάββατο 20 – Κυριακή 21 Σεπτεμβρίου,
17.00-23.00 – Δημοτικός Κήπος Ρεθύμνου
«Το Χαμόγελο του Παιδιού» σε συνεργασία με το Παιδαγωγικό Τμήμα Δ.Ε/ Ε.ΔΙ.Β.Ε.Α Πανεπιστήμιο Κρήτης, σας προσκαλούν στη 2η Γιορτή Παιδιού την Κυριακή 14 Σεπτεμβρίου στο Χώρο του Πολιτιστικού Συλλόγου Επισκοπής και ώρες 17.00 έως 22.00 και από την Παρασκευή 19 Σεπτεμβρίου έως και την Κυριακή 21 Σεπτεμβρίου στον Δημοτικό Κήπο Ρεθύμνου και ώρες από 17.00 έως 23.00.
Οι μικροί μας επισκέπτες θα έχουν την ευκαιρία να παίξουν και να διασκεδάσουν με την ψυχή τους, συμμετέχοντας σε πάρα πολλές και διαφορετικές δραστηριότητες, όπως πατίνια, κατασκευή κεραμικών, ιππασία, ρομποτική, ποδόσφαιρό, αισθητηριακά παιχνίδια, αναρρίχηση σε τοίχο, σκάκι, δραστηριότητες εικονικής και επαυξημένης πραγματικότητας, κ.ά.
Στο χώρο της Γιορτής, θα υπάρχει σχολικό bazaar ενίσχυσης του Οργανισμού, όπου οι επισκέπτες μπορούν να καλύψουν όλες τις ανάγκες τους για τα είδη της νέας σχολικής χρονιάς, καθώς κι άλλα είδη του Οργανισμού, ενισχύοντας με αυτό τον τρόπο το δύσκολο και πολύπλευρο έργο του. Επιπλέον, οι μικροί μας φίλοι θα έχουν τη δυνατότητα να προμηθευτούν κρέπες, παγωτό, ποπ κορν, αναψυκτικά κι άλλες λιχουδιές και εκπλήξεις που έχουμε ετοιμάσει γι’ αυτούς.
Η είσοδος θα είναι δωρεάν για όλους, ενώ στον χώρο θα υπάρχουν κουμπαράδες ενίσχυσης για όποιον επιθυμεί να ενισχύσει το έργο του Οργανισμού.
Όλα τα έσοδα από τη 2η Γιορτή Παιδιού στο Ρέθυμνο θα διατεθούν για την ενίσχυση των δράσεων που πραγματοποιεί ο Οργανισμός, 24 ώρες το 24ώρο, 365 ημέρες τον χρόνο για κάθε παιδί με προβλήματα Υγείας στην Κρήτη, παρέχοντας το σύνολο των εξειδικευμένων υπηρεσιών του.
Ευχαριστούμε από καρδιάς την Περιφέρεια Κρήτης, τον Δήμο Ρεθύμνου, όλους τους υποστηρικτές της εκδήλωσης καθώς και όλους τους συμμετέχοντες που με την εμπιστοσύνη και την υποστήριξη τους και φέτος, συνεισέφεραν να γίνει πραγματικότητα η 2η Γιορτή Παιδιού!
Μεγάλος Χορηγός Εκδήλωσης και Σταθερός Υποστηρικτής για τα παιδιά με προβλήματα υγείας στην Κρήτη: Συνεταιρισμός Φαρμακοποιών Αιγαίου και Κρήτης
Χορηγοί Εκδήλωσης:
Enjoy & Le Jardin, Alice in Sugarland, Aquila Porto Rethymno, Aquila Rithymna Beach, Brink’s Ρεθεμνιακή μπύρα, Chupa Chups, Creta Farms, Etouri, Gen Εκπαιδευτήρια Πολυχρονάκη – Καπαϊδονάκη, Haris Creperie, Ikones Seafront Luxury Suites, Κέντρα Ξένων Γλωσσών Φήταμ, Κriti Beach Hotel, Mασκωτίτσα, Olympic Palladium Hotel
Anysma, As Company, Baseline Sports Club – Tennis & Padel, ΑΒΕΑ – ΒΙΟΧΥΜ, Δικηγορικός Σύλλογος Ρεθύμνου, Ελληνικές Φάρμες, Jupiter, Ιατρικός Σύλλογος Ρεθύμνου, Κάισσα, Κλαψινάκης, Liberty Hotel, Pantheon Hotel, Prima Plora, Rethymno Medical Assistance, Quick Photo, Tetraktys
Αgrofarm, Bcs, Cosmos pet supplies, Creta Supplies, Cretan Aroma, Diakoumakis, Δίοδος Α.Ε, Domus Animalium, FisioLab Σπανουδάκης Ν. Νίκος, G-Toys Σταυριδάκης, Giakoumakis, Heaven of Brands, Kapa Store, Klados Winery, Lb Ferries, North Insurance, Pet Shop Κιβωτός,, Super Market Pavlidakis, Super Markets 7 Days, Swan, Stroma – eshop, Toyota Λιοδάκης Παντελής, TsourlakisTiles, Ζωοτροφές Κρήτης ΑΒΕΕ, Καθεκλάκη Φροντιστήριο Μέσης Εκπαίδευσης, Menta City Boutique Hotel, Παγοποιείον, Παιχνιδούπολη, Σεληνάρι, Φάρμα Αλεξανδράκης, Χημικοτεχνική, Ύαλος Γιαννούλης ΑΕΒΕ
Πρόγραμμα εκδηλώσεων:
Χώρος Πολιτιστικού Συλλόγου Επισκοπής, Κυριακή 14/9 , 17.00 – 22.00
Φουσκωτό παιχνίδι από την Events Art 18.00 -21.00
Περιήγηση στο Διάστημα από το Ινστιτούτο Φυσικής Πλάσματος και Λέιζερ του Ελληνικού Μεσογειακού Πανεπιστημίο 17.00 -20.30
Οπτική και Λέιζερ για παιδιά από το Ινστιτούτο Φυσικής Πλάσματος και Λέιζερ του Ελληνικού Μεσογειακού Πανεπιστημίου 17.00 -20.30
Μαθαίνουμε να φτιάχνουμε κεραμικά από την Υδρία 17.00 -20.30
Ρομποτικές Αλχημείες από το Φροντιστήριο Διάκρισις 17.00 – 20.30
Εργαστήρι μαγειρικής από την παραδοσιακή μαγείρισσα Νεκταρία Κοκκινάκη 17.00-20.30
Εργαστήρι κηπουρικής από τους Μικρούς Κηπουρούς 17.00 -20.30
Μαθαίνουμε να χορεύουμε Commercial, Modern Fusion και Latin (ηλικιακές ομάδες 3,5-6, 7-11, 12-17) από τη Σχολή Bailando Fuerte 17.00 –20.30
Παίζουμε με την ομάδα του Μαραμπού 18.00-20.30
Διαδραστική αφήγηση & θεατρικό παιχνίδι από τη μουσικοπαιδαγωγό & εμψυχώτρια Έρη Μπαμιάκη – 20.45 – 21.45
Παίζουμε λίμπο με τους Εθελοντές του Χαμόγελου του Παιδιού 17.00 -20.30
Παίζουμε Τσουβαλοδρομίες με τους Εθελοντές του Χαμόγελου του Παιδιού 17.00 -20.30
Συνδιοργάνωση: Παιδαγωγικό Τμήμα Δ.Ε/ Ε.ΔΙ.Β.Ε.Α Πανεπιστήμιο Κρήτης, Περιφέρεια Κρήτης & Δήμος Ρεθύμνου
«Το Χαμόγελο του Παιδιού» ευχαριστεί θερμά τον Σύλλογο γονέων και Κηδεμόνων 4ου & 50ου Δημοτικού σχολείου Ηράκλειου για την σταθερή υποστήριξη στις γιορτές παιδιών σε όλη την Κρήτη!

Συναυλία μουσικής δωματίου στο Ωδείο Ρεθύμνου
2025-09-14 20:00 | Ωδείο Ρεθύμνου, Βερνάδου 2, Ρέθυμνο, Ρεθύμνου, 74100, Ελλάδα
Ο Σύνδεσμος Διαδόσεως Καλών Τεχνών Ρεθύμνου σας προσκαλεί στη συναυλία μουσικής δωματίου Πιάνου – Βιόλα που θα δοθεί την Κυριακή 14 Σεπτεμβρίου 2025 ώρα 20.00 στην αίθουσα Παντελής Πρεβελάκης (Ωδείο Ρεθύμνου).
Το πρόγραμμα περιλαμβάνει:
Robert Schumann (1810 – 1856)
– Adagio και Allegro op. 70
Linda Verrier (1962)
– Το κολιέ του Ποσειδώνα (για την Pippa) (Πρώτη εκτέλεση)
César Franck (1822 – 1890)
– Σονάτα (A Eugene Ysaye)
– Allegretto ben moderato
– Allegro
– Recitativo – Fantasia: Ben moderato
– Allegretto poco mosso
Σολίστ: Katie Wilkinson – Βιόλα
Στην Katie Wilkinson αρέσει να ανακαλύπτει ό,τι μπορεί να προσφέρει η βιόλα από Μπαρόκ μέχρι σύγχρονα.
Απόφοιτος του Royal College of Music ξεκίνησε την καριέρα της με το κουαρτέτο Brindisi και έκτοτε έχει περιοδεύσει σε Ευρώπη, Αμερική και Ασία, εμφανιζόμενη σε εμβληματικούς χώρους όπως το Southbank Centre, το Wigmore Hall και το Barbican.
Για πάνω από δέκα χρόνια ήταν η βιολίστα του πρωτοποριακού Balanescu Quartet, ενός συνόλου που λατρεύει να ανατρέπει τα όρια μεταξύ κλασσικής, σύγχρονης και πειραματικής μουσικής. Μαζί τους, ηχογράφησε και συνεργάστηκα με καλλιτέχνες όπως οι Michael Nyman, Kate Bush, David Byrne, Gavin Bryars και οι Pet ShopBoys, ενώ ξεχώρισαν και οι δυναμικές διασκευές των ηλεκτρονικών ύμνων των Kraftwerk για κουαρτέτο εγχόρδων.
Εκτός σκηνής, η Katie έχει ηχογραφήσει εκτενώς για το ραδιόφωνο και τον κινηματογράφο και εμφανίζεται συχνά προσκεκλημένη ως κορυφαία στη βιόλα σε διάφορες ορχήστρες μουσικής δωματίου στο Ηνωμένο Βασίλειο. Είτε παίζει ένα κουαρτέτο του Σούμπερτ είτε κάτι εντελώς ανατρεπτικό, η Katie φέρνει στη μουσική της ζεστασιά, περιέργεια και ξεχωριστό χαρακτήρα.
Μάριος Αργυρός – Πιάνο
Ο Μάριος Αργυρός σπούδασε όμποε και πιάνο στο Royal Academy of Music του Λονδίνου, με δασκάλους τους Michael Dobson, Janet Craxton και Margaret McDonald. Συνέχισε τις σπουδές του με υποτροφία από την DAAD στη Γερμανία με τον Ingo Goritzki. Απόλαυσε μια ξεχωριστή καριέρα ως σολίστ και πρώτο όμποε, συνεργαζόμενος με κορυφαία σύνολα, όπως τη BBC Philharmonic, τη Royal Philharmonic Orchestra, τη Northern Sinfonia και την Academy of St. Martin in the Fields.
Έχει συνεργαστεί με καλλιτέχνες όπως οι Murray Perahia, Melvyn Tan και τα κουαρτέτα Lindsay και Brindisi. Έχει εμφανιστεί στο Wigmore Hall, στο South Bank Centre και σε άλλους σημαντικούς χώρους στο Ηνωμένο Βασίλειο, Αμερική, Αυστραλία, Ασία και Ευρώπη. Συμμετείχε ως μέλος και σολίστας στο μουσικό σύνολο “Κύκλος” και “Kαμεράτα Αθηνών”. Έχει ηχογραφήσει εκτενώς για το BBC και πολλές δισκογραφικές εταιρείες.
Διευρύνοντας τη μουσική του αναζήτηση συμμετέχει και σε σύνολα μουσικής δωματίου ως πιανίστας. Ζει στην Ελλάδα και στο Ηνωμένο Βασίλειο και είναι πιστοποιημένος ανώτερος δάσκαλος Iyengar yoga.
Όταν δε διδάσκει γιόγκα ή δεν παίζει πιάνο, θα τον βρείτε να παίζει βιολί με σύνολα μουσικής δωματίου, με την οικογένεια, φίλους (και την Katie) – απλώς για τη χαρά της μουσικής.
Η Υποδιευθύντρια Γυμνασίου Ατσιποπουλου Ελενη Περπιρακη ΠΕ79.01 Μουσικής Επιστήμης

Η θεατρική ομάδα «Νίκος Σκεπετζής» παρουσιάζει στο Μέρωνα το έργο «Κι εσείς για τον γιατρό;»
2025-09-14 20:00 - 21:30 | Μέρωνας, Μέρωνας, Μέρωνας, Ρεθύμνου, Ελλάδα
Η θεατρική ομάδα «Νίκος Σκεπετζής» του Πολιτιστικού Συλλόγου Άδελε – Αγίας Παρασκευής παρουσιάζει το έργο του Θανάση Λιούνη «Κι εσείς για τον γιατρό;», σε διασκευή και σκηνοθεσία της Πηνελόπης Γεωργιουδάκη.
Η παράσταση θα πραγματοποιηθεί στο παλιό σχολείο του Μέρωνα Αμαρίου, την Κυριακή 14 Σεπτεμβρίου 2025, στις 20:00
Διοργάνωση: Πολιτιστικός Σύλλογος Μέρωνα
Είσοδος ελεύθερη!

Συναυλία από το Μουσικό Σύνολο Ιδιόρρυθμο στα Αγγελιανά Μυλοποτάμου
2025-09-15 21:00 | Αγγελιανά Μυλοποτάμου, Αγγελιανά, Ρεθύμνου, Ελλάδα
15 Σεπτεμβρίου 2025,
Αγγελιανά Μυλοποτάμου, Ρέθυμνο
Το μουσικό σύνολο Ιδιόρρυθμο, υπό την καλλιτεχνική διεύθυνση και επιμέλεια του
Αντώνη Λεοντίδη, παρουσιάζει μια μοναδική συναυλία στις 15 Σεπτεμβρίου στα
Αγγελιανά με πρόγραμμα αφιερωμένο στις ιστορικές ηχογραφήσεις της κρητικής μουσικής των αρχών του 20ού αιώνα.
Τον Μάιο του 2025 το Ιδιόρρυθμο έδωσε μια σειρά sold out συναυλιών στην Κρήτη με
πρόγραμμα αφιερωμένο στο συγκεκριμένο ρεπερτόριο. Ο κύκλος αυτός κλείνει με μια
μεγάλη παράσταση που διοργανώνει ο Πολιτιστικός Σύλλογος Αγγελιανών στις 15 Σεπτέμβρη στην πλατεία του χωριού με ελεύθερη είσοδο.
Από τους πρόποδες του Ψηλορείτη, στις Μαργαρίτες Μυλοποτάμου, όπου εδρεύει και
δραστηριοποιείται το σύνολο στο πλαίσιο της ΑΜΚΕ Παραστατικές Τέχνες «Συν», το
Ιδιόρρυθμο αντλεί έμπνευση από το μουσικό παρελθόν της Κρήτης και δημιουργεί μια
σύγχρονη ερμηνεία του ήχου των παλιών ηχογραφήσεων προσαρμοσμένη σε ένα
μουσικό σύνολο 25 επαγγελματιών και ερασιτεχνών μουσικών.
Μέσα από τη μελέτη, διασκευή, ενορχήστρωση και επανεκτέλεση ηχογραφήσεων των
αρχών του 20ου αιώνα, μας θέτει το ερώτημα: Μπορεί αυτό το υλικό να συνεχίσει να συγκινεί και να λειτουργεί ως τέχνη σήμερα;

Το μουσικό πρόγραμμα διαρκεί 1 ώρα και 20 λεπτά και περιλαμβάνει διασκευές
παραδοσιακών κομματιών που ηχογραφήθηκαν από τέσσερις εμβληματικούς
μουσικούς: Μιχάλης Παπαδάκης (Πλακιανός) – Επαρχία Αποκορώνου, Νικόλαος
Κατσουλάκης (Κουφιανός) – Επαρχία Κυδωνίας, Αντώνης Παπαδάκης (Καρεκλάς) –
Επαρχία Ρεθύμνου, Νικόλαος Παπαδογιάννης – Επαρχία Μυλοποτάμου.
Η μουσική πέρα από ήχος είναι μνήμη, σχέση και κοινότητα. Το «Ιδιόρρυθμο» σάς
προσκαλεί σε μια εμπειρία αναζήτησης, εξερεύνησης και έκφρασης. Με τη μουσική του
επιχειρεί να θέσει ερωτήματα για την ανάγκη της συλλογικής προσέγγισης και της κοινής μας αναφοράς στην ιστορική συνέχεια.
Περισσότερες πληροφορίες
Δευτέρα 15 Σεπτεμβρίου 2025 – Αγγελιανά Μυλοποτάμου, Ρέθυμνο
21:00 | Πλατεία Αγγελιανών
Είσοδος ελεύθερη
Διοργάνωση: Πολιτιστικός Σύλλογος Αγγελιανών
Συντελεστές:
Διεύθυνση, καλλιτεχνική επιμέλεια και ενορχήστρωση Αντώνης Λεοντίδης
Επιμέλεια κρουστών Χάρης Μπάκας
Επιμέλεια λαγούτων Κώστας Γαλλιός
Παραγωγή ΑΜΚΕ Παραστατικές τέχνες “Συν”
Επικοινωνία Μάρω Παναγή
Λύρες Γεωργία Ανδρουλάκη, Κωνσταντίνος Σφακιανάκης, Νίκος Νικολιδάκης, Αντώνης Λεοντίδης
Βιολί Laura Freire Dominguez
Τσέλο Sol Ligertwood
Πνευστά Γιώργος Βαβουράκης, Ηρώ Δασκαλάκη
Ακορντεόν Ιουλία Σκούφια
Λαγούτα Αλέξανδρος Παπαδάκης, Andre Holzapfel, Γιάννης Λεβεντάκης, Γιώργος Γιανναράκης (Μπούμπουκας), Κώστας Γαλλιός
Μαντολίνο Λεωνίδας Μαγαράκης
Κρουστά Αναστασία Χατζηπαύλου, Άρτεμις Στυλλιανουδάκη, Δέσποινα Αναστασοπούλου, Ειρηάννα Γανικά, Κάλλια Πρινιωτάκη, Σοφία Λιτσάκη, Στελίνα Παυλή, Τέλης Αριστοτέλης, Χάρης Μπάκας
Τραγούδι Αλέξανδρος Παπαδάκης, Δέσποινα Αναστασοπούλου, Ειρηάννα Γανικά, Ηρώ Δασκαλάκη, Ιουλία Σκούφια, Κάλλια Πρινιωτάκη, Κωστής Γαλλιός, Laura Freire Dominguez, Στελίνα Παυλή, Αντώνης Λεοντίδης

Εκδήλωση για τo Σύλλογο «Αγάπη» με το Γρηγόρη Σαμόλη και τη φροντίδα της Grecotel
2025-09-16 17:00 - 23:30 | Πλατεία Μικρασιατών, Πλατεία Μικρασιατών, Ρέθυμνο, Ρεθύμνου, 74100, Ελλάδα
Την Τρίτη 16 Σεπτεμβρίου 2025, στην Πλατεία Μικρασιατών, διοργανώνεται μια βραδιά Αγάπης – Αλληλεγγύης αφιερωμένη στις αξίες αυτές, καθώς και στα άτομα με αναπηρία, του Συλλόγου «ΑΓΑΠΗ», με τη φροντίδα και την στήριξη της GRECOTEL και του προσωπικού των ξενοδοχείων της.
Η εκδήλωση περιλαμβάνει πλούσιο μουσικοχορευτικό πρόγραμμα για τους μικρούς και μεγάλους φίλους μας με την ευγενική συμμετοχή του Ομίλου των Βρακοφόρων της Κρήτης, του κ. Γρηγόρη Σαμόλη και με την παρουσίαση του κ. Αλέξη Κωστάλα.

Λίγα λόγια για τον Σύλλογο Γονέων, Κηδεμόνων & Φίλων των Ατόμων, Παιδιών & Ενηλίκων με Αναπηρία «ΑΓΑΠΗ»
Iδρύθηκε το 1989, στη πόλη του Ρεθύμνου, με πρωτοβουλία γονέων, κηδεμόνων και φίλων των ατόμων με αναπηρία (Νοητική Υστέρηση και συνοδές αναπηρίες) και λειτουργούσε τη Μονάδα Ημερήσιας Περίθαλψης και Εκπαίδευσης ΑμεΑ. H Μονάδα αναβαθμίστηκε και τώρα ο Σύλλογος λειτουργεί το «Κέντρο Διημέρευσης – Ημερήσιας Φροντίδας για άτομα με Αναπηρία, Νοητική Υστέρηση «ΑΓΑΠΗ».
Στεγάζεται σε έναν χώρο 457 τμ, από δωρεάν παραχώρηση της Ιεράς Μητρόπολης Ρεθύμνης και Αυλοποτάμου, κατάλληλα διαμορφωμένο ώστε να μπορούν να υλοποιούνται οι δράσεις του Συλλόγου.
Ο Σύλλογος «ΑΓΑΠΗ», είναι Ν.Π.Ι.Δ., μη κερδοσκοπικού χαρακτήρα, είναι πιστοποιημένος σαν Φορέας Παροχής Υπηρεσιών Κοινωνικής Φροντίδας, παρέχει υπηρεσίες πρωτοβάθμιας και δευτεροβάθμιας κοινωνικής φροντίδας.
Διοικείται από 9μελές Διοικητικό Συμβούλιο, που εκλέγεται ανά τετραετία από τη Γενική Συνέλευση με Πρόεδρο τον Μητροπολίτη Ρεθύμνης και Αυλοποτάμου κ. Πρόδρομο, σύμφωνα με το καταστατικό του.
Στόχοι του Συλλόγου «ΑΓΑΠΗ», όπως και του Κέντρου Διημέρευσης – Ημερήσιας Φροντίδας για Άτομα με αναπηρία, Νοητική Υστέρηση, είναι τα άτομα με νοητική υστέρηση να αναπτύξουν δεξιότητες, καθώς και η συντήρηση αυτών, ώστε να είναι εφικτή η ημιαυτόνομη ή και αυτόνομη διαβίωσή τους, όπως επίσης η κοινωνικοποίηση των ατόμων και η απρόσκοπτη ένταξή τους στο κοινωνικό σύνολο.
Οι στόχοι επιτυγχάνονται με την εφαρμογή δράσεων, εκπαιδευτικών προγραμμάτων και λειτουργίας εργαστηρίων που εγγυώνται, την ασφάλεια, τη φροντίδα και την εξέλιξη των ατόμων στον τομέα της εκπαίδευσης των ΑΜΕΑ.
Οι υπηρεσίες του Συλλόγου είναι η Διοικητική, η Οικονομική, η Κοινωνική Υπηρεσία και η νοσηλευτική υπηρεσία.
Υπηρεσίες που παρέχονται περιλαμβάνουν:
• Συμβουλευτική παρέμβαση και ψυχοκοινωνική στήριξη των ωφελουμένων ατόμων με αναπηρία και των οικογενειών τους.
• Ευαισθητοποίηση της τοπικής κοινωνίας.
• Ενεργοποίηση εθελοντών και συμμετοχή τους στη λειτουργία του Κέντρου.
• Συνεργασία με τοπικούς φορείς, με εντός και εκτός Κρήτης παρεμφερείς φορείς.
• Συνεργασία με τις Υπηρεσίες της Τοπικής Αυτοδιοίκησης.
Προγράμματα – Δραστηριότητες

Πρόγραμμα ψυχολόγου
Ιατροφαρμακευτική παρακολούθηση (Ψυχιάτρου)
Πρόγραμμα ημιαυτόνομης διαβίωσης
Πρόγραμμα Σωματογνωσίας -Σωματικής και Στοματικής Υγιεινής, Εκπαίδευση στην Αυτοεξυπηρέτηση
Πρόγραμμα ενδυνάμωσης – ενίσχυσης μνήμης
Πρόγραμμα Άθλησης
Πρόγραμμα Φυσικοθεραπείας
Πρόγραμμα Εργοθεραπείας
Πρόγραμμα Λογοθεραπείας
Πρόγραμμα Ανάπτυξης Κοινωνικών Δεξιοτήτων, κοινωνικοποίησης, γνωριμία με την τοπική κοινωνία
Εξωτερικά προγράμματα, κυκλοφοριακής αγωγής, απόκτησης δεξιοτήτων στην προμήθεια προϊόντων.
Ψυχαγωγικά – θεραπευτικά προγράμματα
Θεατρικό Παιχνίδι – Πρόγραμμα εμψύχωσης
Ομάδα βιβλίου – Συνεργασία με την Δημόσια Κεντρική Βιβλιοθήκη Ρεθύμνου
Χορού
Μουσικής – ερμηνείας τραγουδιού

Εργαστήρια

Εργαστήριο εικαστικής τέχνης,
Κηπουρικής
Εργαστήριο Κατασκευής Μπομπονιέρων και Προσκλήσεων
Εργαστήριο κατασκευής Εποχιακών Προϊόντων

Οι Τσιριτσάντσουλες παρουσιάζουν την παράσταση «Αλλοπαρμένοι» Μύθοι» στις Μαργαρίτες
2025-09-16 21:00 | Μαργαρίτες Μυλοποτάμου, Μαργαρίτες Μυλοποτάμου, Μαργαρίτες Μυλοποτάμου, Ρεθύμνου, Ελλάδα
Οι Τσιριτσάντσουλες παρουσιάζουν τη θεατρική παράσταση «Αλλοπαρμένοι» Μύθοι του Τζορτζ Μπέρναρντ Σω, στην Πλατεία της Κατοχωριάς στις Μαργαρίτες Μυλοποτάμου.
Στην εισαγωγή και τα ιντερμέδια ακούγονται αποσπάσματα από το προοίμιο του Τζορτζ Μπέρναρντ Σω για τους Αλλοπαρμένους Μύθους (1948), μτφ. Βαγγέλης Γλυκόπουλος, με τη συνοδεία αποσπασμάτων των έργων του Ludwig van Beethoven.
Υπόθεση
Οι ατομικές βόμβες που ρίξανε οι Αμερικανοί στη Χιροσίμα και το Ναγκασάκι το 1945 άλλαξαν τον ρου της ιστορίας. Παρόλο τον φόβο της ολικής καταστροφής όμως, η ανθρωπότητα δεν σταμάτησε να διεξάγει πολέμους με άλλους τρόπους. Πώς θα εξελιχθεί άραγε το ανθρώπινο είδος μετά από χιλιάδες χρόνια; Θα καταφέρει άραγε να ξεφορτωθεί τη βιολογική του υπόσταση; Σε τι θα μετουσιωθεί η συσσώρευση της γνώσης και της δύναμης;
Ο Τζορτζ Μπέρναρντ Σω, στο τέλος της ζωής του, δίνει τη δική του εκδοχή για το μέλλον της ανθρωπότητας. Ως ένας ιδιαίτερος «προφήτης», αναλύει όλα αυτά τα διαχρονικά ζητήματα που μας απασχολούν. Οι ανησυχίες του είναι επίκαιρες και μας βοηθάνε να δούμε πώς θα ξεπεράσουμε τις Σκοτεινές Εποχές που ζούμε.
Για την παράσταση
Η ομάδα μας φέτος κλείνει 25 χρόνια ζωής και δημιουργίας. Οι εμπειρίες που έχουμε αποκτήσει, μέσα από αυτό το ταξίδι, είναι πολλές. Οι εποχές αλλάζουν με ραγδαίους ρυθμούς και είναι φορές που η ματαιότητα μάς έχει καταβάλλει. Και τότε εμφανίζεται ως «από μηχανής θεός» κάτι που θα μας δώσει ώθηση και θα μας πεισμώσει να συνεχίσουμε. Αυτόν τον ρόλο έπαιξε φέτος ο Τζορτζ Μπέρναρντ Σω.
Οι «Αλλοπαρμένοι μύθοι» γράφτηκαν το 1948. Είναι έξι αυτοτελείς ιστορίες που περιγράφουν το πέρασμα των μελλοντικών αιώνων και χιλιετηρίδων. Η πρώτη ιστορία ξεκινάει με το τέλος του Δεύτερου Παγκόσμιου Πολέμου, ενώ η έκτη και τελευταία ιστορία καταλήγει στην ανθρωπότητα που θα ζει χιλιάδες, ίσως κι εκατομμύρια έτη μετά. Σε αυτές τις έξι ιστορίες προσθέσαμε ένα μικρό θεατρικό του Σω ως πρόλογο. «Ο Άρθουρ και η ακετόνη» περιγράφει τον Πρώτο Παγκόσμιο Πόλεμο και πώς οι Άγγλοι «χάρισαν» την Παλαιστίνη στους σιωνιστές.
«Συναντηθήκαμε» τυχαία με το «αλλοπαρμένο» αυτό έργο του Σω κι ενθουσιαστήκαμε. Τον μελετήσαμε και προσπαθήσαμε μέσα από την τσίρι ματιά μας να τον κατανοήσουμε και να τον αποδώσουμε. Ο Σω υποστήριζε πως η αναζήτηση της γνώσης και της δύναμης δεν σταματάει ποτέ. Καταπιάνεται με βαθιά φιλοσοφικά και πολιτικά θέματα χρησιμοποιώντας το καυστικό του χιούμορ, το οποίο ήταν και το βασικό μας εφόδιο για να διηγηθούμε τις φουτουριστικές ιστορίες του. Θέμα του η εξουσία κι ο πολέμος, η τεχνολογία και το μέλλον, η διδασκαλία κι η μάθηση.
Δεν είναι αισιόδοξος για το τι θα ακολουθήσει, αλλά μέσα από τα κείμενά του διαγράφονται, ξεκάθαρα, όλες οι δυνατές επιλογές. Ας επιλέξουμε, λοιπόν, πώς θέλουμε να συνεχίσουμε τις ζωές μας, ποιους δρόμους θα διαλέξουμε, τους ανθρώπους με τους οποίους θα συμπορευτούμε στον δρόμο της ελευθερίας και της αλληλεγγύης.
«…Και ποια μπορεί να είναι η άμυνα; Μέσα στον ερμαφροδιτισμό των ημερών όπου η επιθετική κριτική δεν σπάει τα μούτρα της σ’ έναν σκληρό τοίχο, αφού τίποτα πια δεν συναντιέται και δεν συγκρούεται με τίποτα, αλλά βουλιάζει και προστίθεται στο υπάρχον, η καλύτερη άμυνα ίσως τελικά να μην είναι η επίθεση αλλά η μίμηση του σκαντζόχοιρου: όχι το χριστιανικά και αισθητικά κατοχυρωμένο “μη μου άπτου” του ευαίσθητου άνθους που ανήκει από τώρα κιόλας στην κομβιοδόχη του μέλλοντος, αλλά η αδικαίωτη και μονότονη άρνηση του ξεράγκαθου: “Όσα είπαμε παλιά ισχύουν”» (Γεράσιμος Λυκιαρδόπουλος, Η «Ρωμιοσύνη» στον Παράδεισο, εκδ. Έρασμος, 1983)
Συντελεστές
Παίζουν: Ντίνα Μαυρίδου, Νίκος Γλυκόπουλος, Μαρίνος Μουζάκης
Στον ρόλο του Τζορτζ Μπέρναρντ Σω ακούγεται η φωνή του Γρηγόρη Κλιούμη.
Μετάφραση-κούκλες-μάσκες-κοστούμια: Μαρία Μαρκοπούλου
Σκηνικά-αφίσα-εξώφυλλο προγράμματος: Διονύσης Ματαράγκας
Κατασκευή κοστουμιών: Αγγελική Βασιλοπούλου
Κατασκευή σκηνικού: Κώστας Βαλατσός
Κατασκευή σκηνικών αντικειμένων: Μαρία Μαρκοπούλου, Ντίνα Μαυρίδου, Νίκος Γλυκόπουλος, Ολυμπία Ζωγοπούλου-Παπαλιάκου
Ηχοληψία-μίξη ήχου: Νίκος Γιούσεφ
Διεύθυνση παραγωγής: Ντίνα Μαυρίδου
Σκηνοθεσία, κινησιολογία, μουσικές επιλογές, παραγωγή: Τσιριτσάντσουλες 2025

Ξενάγηση στην έκθεση του Μουσείου Σύγχρονης Τέχνης με θέμα «ΕΙΣΑΙ Ο,ΤΙ ΦΟΡΑΣ»
2025-09-17 19:00 | Μουσείο Σύγχρονης Τέχνης Κρήτης, Μεσολογγίου 32, Ρέθυμνο, Ρεθύμνου, Ελλάδα
Το Μουσείο Σύγχρονης Τέχνης Κρήτης στο Ρέθυμνο, θα πραγματοποιήσει ξενάγηση για το κοινό, στην περιοδική του έκθεση που παρουσιάζει με τίτλο ΕΙΣΑΙ Ο,ΤΙ ΦΟΡΑΣ / WHAT YOU WEAR IS WHAT YOU ARE, με τη συμμετοχή Ελλήνων και ξένων καλλιτεχνών.
Η ξενάγηση θα πραγματοποιηθεί από την Καλλιτεχνική Διευθύντρια του Μ.Σ.Τ. Κρήτης και επιμελήτρια της έκθεσης, Μαρία Μαραγκού, την Τετάρτη 17 Σεπτεμβρίου 2025, στις 19:00, στους εκθεσιακούς χώρους του Μουσείου Σύγχρονης Τέχνης Κρήτης, στην οδό Μεσολογγίου 32.
Η έκθεση διερευνά την αμφίδρομη σχέση της μόδας με τη σύγχρονη τέχνη μέσα από έργα 32 καλλιτεχνών και σχεδιαστών, Ελλήνων και ξένων, ακόμα κι’ όταν το ρούχο απουσιάζει.
Είναι ένα on going project που ευελπιστεί να καταδείξει πως αυτό το ταυτοτικό στοιχείο, μετουσιώνεται σε έργο τέχνης.
Αναπόσπαστο μέρος της έκθεσης, το ειδικό αφιέρωμα στη μεγάλη Ρεθύμνια σχεδιάστρια μόδας Σοφία Κοκοσαλάκη με τη διεθνή ακτινοβολία που τίμησε την Ελλάδα απανταχού και που δυστυχώς έφυγε πολύ νωρίς.
Τα έργα της έκθεσης προέρχονται από το Εθνικό Μουσείο Σύγχρονης Τέχνης (ΕΜΣΤ), το Μουσείο Σύγχρονης Τέχνης Κρήτης (ΜΣΤΚ), τον Φορέα Σύγχρονου Πολιτισμού ATOPOS, αίθουσες τέχνης, ιδιωτικές συλλογές και τους καλλιτέχνες.
Η έκθεση πραγματοποιείται υπό την αιγίδα και τη στήριξη του Υπουργείου Τουρισμού.
H έκθεση υλοποιείται με την υποστήριξη του Οργανισμού Πολιτισμού και Ανάπτυξης ΝΕΟΝ.
Περισσότερες πληροφορίες για την έκθεση στο www.cca.gr.
Η είσοδος για την ξενάγηση θα είναι ελεύθερη.
ΕΠΙΚΟΙΝΩΝΙΑ:
ΜΟΥΣΕΙΟ ΣΥΓΧΡΟΝΗΣ ΤΕΧΝΗΣ ΚΡΗΤΗΣ
Δήμος Ρεθύμνης – Διεύθυνση Πολιτισμού – Τμήμα Μουσείων
Μεσολογγίου 32, 74 100 Ρέθυμνο
Τ: +30 28310 52530 – E-mail: info@cca.gr – www.cca.gr

Μουσική βραδιά στο Farmasea
2025-09-18 21:00 - 23:59 | Farmasea, Ελευθερίου Βενιζέλου 35, Ρέθυμνο, 74100, Greece
Ο Κώστας Τσαρκάι και ο Γιωργος Βακωνακης στο Farmasea (Ελ. Βενιζέλου 35, Παραλία).
Από τις 21:00 – Τηλ. 2831 056615, 698 0273813.
